ทีวีบี
สิบอันดับละครฮ่องกงที่มีเรตติ้งสูงสุดในไทย

เป็นการค้นหาและนำสถิติในช่วงยุคทองของทีวี จากนิตยสารเก่า ๆ ในไทย เท่าที่หาได้มาเรียงตามลำดับเรตติ้งสูงสุดตอนจบ (ไม่ใช่เรตตื้งเฉลี่ย) ที่อดีตครั้งแรกของการออกอากาศเคยสร้างปรากฎการณ์ในไทย โดยเป็นเปอร์เซนต์(%) สูงสุดของกำลังผู้ชมทั่วประเทศที่สามารถดูโทรทัศน์ได้ในขณะนั้น (ไม่นับบ้านที่ไม่มีทีวีดู)
เรตติ้งเฉลี่ยทุกตอนของละครฮ่องกงในไทย ต้องใช้เวลาในการหาเพราะเป็นข้อมูลจากหนังสือเก่า ถ้าเจอจะทยอยนำมาลง
ข้อมูลที่มีอยู่ เป็นสิบอันดับแรกของเรตติ้งสูงสุด(ตอนจบ)ของละครฮ่องกง ที่อดีต(ตอนออกฉายทางทีวีครั้งแรก)เคยสร้างปรากฎการณ์ในเมืองไทย
ในอดีตค่านิยมการดูละครของคนไทยรุ่นหนึ่ง คือ
"ถ้าดูละครไทย ให้ดูช่อง 7 (เรตติ้งละครไทยหลังข่าวภาคค่ำช่อง 7 จะสูงกว่าช่อง 3)
 แต่ถ้าดูละครชุดฮ่องกง ให้ไปดูช่อง 3" (เรตติ้งละครฮ่องกงยุคทีวีบีรุ่งเรืองของช่อง 3 จะสูงกว่าของช่อง 7 ที่ส่วนใหญ่มักนิยมนำละครช่องเอทีวี มาแข่ง)
ในยุคทองละครฮ่องกง เมืองไทยนำเข้ามาแข่งขันทั้งช่อง 3,5,7,9
โดยช่องที่ผู้คน(ส่วนใหญ่)ในเมืองไทยนิยมดูละครชุดจีนฮ่องกงมากที่สุดคือ ช่อง 3 รองลงมาคือช่อง 7
ในช่วงแรก ๆ ที่มีการนำเข้าละครชุดทางฮ่องกง ทางช่อง 3 และ 7 มีการนำละครชุดของทั้งทางค่ายอาร์ทีวี(เอทีวี) และค่ายทีวีบี มาแข่งขันกัน แต่ช่อง 3 จะได้ละครฮิตของทั้งทางค่ายอาร์ทีวี และ ทีวีบี มาออกอากาศมากกว่า
ในยุคที่ละครชุดของทีวีบี รุ่งเรืองสุดขีดไปทั่วประเทศต่าง ๆ ทั้งใน ไต้หวัน,สิงค์โปร์,มาเลเซีย,จีนแผ่นดินใหญ่,เวียดนาม, อินโดนีเซีย และย่านชุมชนชาวจีนในอเมริกาและแคนาดา รวมถืงใน อังกฤษและยุโรป ทางช่อง 3 เองก็มักนิยมนำละครชุดของทีวีบีเอามาออกอากาศแข่งกับทางช่อง 7 ที่ (ส่วนใหญ่) มักนำละครชุดของเอทีวี(ช่องที่มีเรตติ้งอันดับสองในฮ่องกง) มาแข่งขัน
ข่อง 7 ช่วงแรก ๆ ก็มีละครของช่องทีวีบี มาออกอากาศหลายเรื่องอยู่เหมือนกัน แต่พอเวลาผ่านไป กลายเป็นว่าช่อง 7 กลับมีละครของทางช่องเอทีวี มาออกอากาศมากกว่า
ช่อง 3 ช่วงแรกนำเข้าละครทางค่ายอาร์ทีวี มากกว่า ค่ายทีวีบี แต่พอตั้งแต่ปีพ.ศ. 2525 (1982) กลับนำละครฮิตของค่ายทีวีบี มาออกอากาศมากกว่า ละครของทางค่ายอาร์ทีวี(เอทีวี)
ในข่วงที่ช่อง 3 นำละครชุดของค่ายอาร์ทีวี(เอทีวี) มาออกอากาศ เช่น กระบี่ไร้เทียมทาน ที่อดีตเคยออกอากาศครั้งแรกทางช่อง 3 แล้วโด่งดังเป็นพลุแตกทั่วประเทศ แต่หลังจากนั้นทางช่อง 3 ก็ค่อย ๆ นำเข้าละครเอทีวีน้อยกว่าละครชุดของทีวีบี
มีละครฮ่องกงที่ฮิตมากมายหลายเรื่องในเมืองไทย แต่ทว่าในหลายเรื่องนั้น ตอนอวสานกลับได้เรตติ้งตอนจบไม่สูง
ต่อไปนี้คือละครที่ได้ เรตติ้ง % ตอนจบสูงสุด (ตอนออกอากาศครั้งแรก)
| อันดับ | ชื่อละครภาษาไทย/อังกฤษ | ค่าย | ออกอากาศ (ครั้งแรก) ทางช่อง | เรตติ้งเฉลี่ย | เรตติ้งสูงสุด (ตอนจบ) | นำแสดงโดย | หมายเหตุ |
| --- | --- | --- | --- | --- | --- | --- | --- |
| 1 | คู่แค้นสายโลหิต (Looking Back in Anger 1989) | ทีวีบี | ช่อง 3 |  | 91% | หวงเย่อหัว,เวินเจ้าหลุน,หลิวเจียหลิง,โจว ไห่เม่ย์และเส้าเหม่ยฉี | ตอนจบ เป็นรายการหลังข่าวภาคค่ำที่เรตติ้งสูงสุดตลอดกาลของช่อง 3 (สร้างความปั่นป่วนรายการช่อง 7 ที่ออกอากาศชนกับตอนจบของละครเรื่องนี้ ) เมื่อรวมเรตติ้งจากทั่วโลกที่ละครเรื่องนี้นำไปออกอากาศครั้งแรกตามประเทศต่าง ๆ ทำให้กลายเป็นละครที่มีเรตติ้งผู้ชมดูสดสูงที่สุดในโลกในศตวรรษที่ 20 |
| 2 | เจ้าพ่อเซี่ยงไฮ้ (The Bund 1980) | ทีวีบี | ช่อง 3 |  | 90% | โจวเหวินฟะ,เจ้าหย่าจือ | ตอนจบสร้างปรากฎการณ์ถนนโล่ง ในไทย |
| 3 | กระบี่ไร้เทียมทาน (Reincarnated 1979) | อาร์ทีวี (เอทีวี) | ช่อง 3 |  | 88% | ฉีเส้าเฉียน,กู้กวนจง,หวีอันอัน | ฉายครั้งแรกทางช่อง 3 จนโด่งดังเป็นพลุแตกทั่วเมืองไทย |
| 4 | มังกรหยก ภาค 1 (1983) (The Legend of conder heroes 1983) | ทีวีบี | ช่อง 3 |  | 86% | หวงเย่อหัว,องเหม่ยหลิง | เป็นละครกิมย้งที่ฮิตถล่มทลายไปทั่วโลกที่นำเวอร์ชั่นนี้ทยอยไปออกอากาศครั้งแรกตามประเทศต่าง ๆ จนทำให้ มังกรหยก ชุดนี้กลายเป็นละครชุดที่มีเรตติ้งผู้ชมดูสดสูงสุดเป็นอันดับสามของโลกในยุค 80-90 |
| 5 | ไซอิ๋ว ภาค 1 (1996) (Journey to the West 1996) | ทีวีบี | ช่อง 3 |  | 85% | จางเหว่ยเจี้ยน,เจียงหัว และ หลีเย่าเสียง | เป็นเวอร์ชั่นที่ได้รับความนิยมทั่วเอเชียและในไทยมากที่สุด ในอดีตช่องอื่นเคยนำเวอร์ชั่นอื่นมาออกอากาศ แต่ไม่มีเวอร์ชั่นไหนที่ได้รับความนิยมเท่าเวอร์ชั่นที่ช่อง 3 เคยออกอากาศครั้งแรก |
| 6 | เจ้าพ่อตลาดหุ้น | ทีวีบี | ช่อง 3 |  | 84% | เจิ้ง เส้าชิว,หลิวสงเหยิน,หลิวชิงหวินและหลันเจี๋ยอิง | ตอนออกอากาศครั้งแรกโด่งดังไปทั่วเอเชียรวมถึงในไทย ตอนจบสร้างความสะเทือนใจไม่แพ้เรื่อง คู่แค้นสายโลหิต |

| 7 | มังกรหยก ภาค 2 (1983) | ทีวีบี | ช่อง 3 |  | 83% | หลิวเต๋อหัว,เฉิน อวี้เหลียน | หลิวเต๋อหัวเริ่มได้รับความนิยมอย่างสูงจากละครเรื่องนี้ ก่อนที่เขาจะโด่งดังสุดขีดจากทางภาพยนตร์เรื่อง ผู้หญิงข้าใครอย่าแตะ |
| 8 | มีสองเรื่องดังต่อไปนี้ 1.คมเฉือนคม ภาค 1 2.ศึกสองนางพญา | 1.ทีวีบี 2.เอทีวี (อาร์ทีวี) | ช่อง 3 (ออกอากาศครั้งแรก) |  | 82% | 1.วังหมิงฉวนและเซี่ย เสียน 2.หมีเซียะและหวีอันอัน | 1.คมเฉือนคม ภาค 1 ครั้งแรกที่ออกอากาศได้รับความนิยมในไทยถล่มทลาย ต่อมาทำนองของบทเพลงประกอบก็ถูกนำไปใส่เนื้อร้องภาษาไทยให้ ราชินีเพลงลูกทุ่งพุ่มพวง ดวงจันทร์ ขับร้องในชื่อเพลงว่า "โลกของผึ้ง" เป็นที่รู้จักไปทั่วประเทศ 2.ศึกสองนางพญา ตอนออกอากาศครั้งแรกดังมากในเมืองไทย ด้วยการแสดงเฉือดเชือนบทบาทของสองนางเอกแถวหน้าของช่องอาร์ทีวี(เอทีวี) ในยุคนั้น คือ หมีเซียะ และ หวีอันอัน |
| 9 | ขุนศึกตระกูลหยาง 1985 (เวอร์ชั่น ห้าพยัคฆ์ทีวีบี) | ทีวีบี | ช่อง 3 |  | 81% | เหมียวเฉียวเหว่ย,ทัง เจิ้นเยี่ย,หวงเย่อหัว,หลิวเต๋อหัว,เหลียงเฉาเหว่ย | ตอนออกอากาศครั้งแรกเมื่อปีพ.ศ. 2529 ฮือฮามากเพราะเป็นการรวมตัวของกลุ่ม5 พยัคฆ์ทีวีบี ที่แสดงละครร่วมกันทั้งห้าคน |
| 10 | มีสามเรื่องดังต่อไปนี้ 1.ศึกลำน้ำเลือด, 2.มังกรหยก ภาค 2 (1995) 3.เพื่อนรักเพื่อนแค้น | ทีวีบี | ช่อง 3 (ออกอากาศครั้งแรก) |  | 80% | 1.เหลียงเฉาเหว่ยและเฉิน อวี้เหลียน 2.กู่เทียนเล่อและหลี่ ยั่วถง 3.หลี่หมิง,โจว ไห่เม่ย,เวินเจ้าหลุนและเส้าเหม่ยฉี | 1.ศึกลำน้ำเลือด ออกอากาศครั้งแรกทางช่อง 3 ปลายปีพ.ศ. 2530 ดังมากในเมืองไทย ตอนอวสานมีคนดูมาก 2.มังกรหยก ภาค 2 (1995) เวอร์ชัน กู่เทียนเล่อดังมากในไทยไม่แพ้เวอร์ชั่นหลิวเต๋อหัว โดยเฉพาะความหล่อของ กู่เทียนเล่อ เป็นที่คลั่งไคลของสาวน้อยสาวใหญ่ในยุคนั้น 3.เพื่อนรักเพื่อนแค้น ส่งให้ทั้ง หลีหมิง และ โจว ไห่เม่ย เป็นคู่ขวัญยอดนิยมต้นยุค 90 และเมื่อรวมเรตติ้งจากทั่วโลกที่ละครเรื่องนี้นำไปออกอากาศครั้งแรกตามประเทศต่าง ๆ ทำให้กลายเป็นหนึ่งในละครที่มีเรตติ้งสูงที่สุดในโลกเรื่องหนึ่งในศตวรรษที่ 20 |